अमेरिका के टेक्सास में शूटिंग, आठ साल के बच्चे समेत पांच की हत्या
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar - बीते 24 घंटों में कोरोना के 7,171 मामले सामने आए, 40 लोगों की मौत हुई - झारखंड में टीका लगवाने के बाद 3 महीने के बच्चे की मौत, WHO की टीम करने आएगी जांच
अमेरिका के टेक्सास में शनिवार को एक बंदूकधारी ने गुस्से में पड़ोसियों पर अंधाधुंध फायरिंग कर दी। इसमें आठ साल के बच्चे सहित पांच लोगों की मौत हो गई। पुलिस बंदूकधारी की तलाश कर रही है। मीडिया रिपोर्ट्स में बताया गया कि बंदूकधारी यार्ड में अपनी गन से फायरिंग कर रहा था। पड़ोसी अपने अपने बच्चे को सुलाने की कोशिश कर रहे थे। जब उन्होंने बंदूकधारी से फायरिंग बंद करने को कहा तो उसने उन पर ही गोलियां बरसा दीं।
आज की अन्य प्रमुख खबरें...
आप विधायक अब्दुल रहमान सरकारी स्कूल की प्रिंसिपल को डराने-धमकाने के मामले में दोषी करार, पत्नी पर भी साबित हुआ आरोप
दिल्ली की राउज एवेन्यू कोर्ट ने आप विधायक अब्दुल रहमान को डराने-धमकाने के एक मामले में दोषी ठहराया है। कोर्ट ने रहमान और उनकी पत्नी आस्मा को 2009 में एक सरकारी स्कूल की प्रिंसिपल को डराने-धमकाने और उनके साथ मारपीट करने का दोषी ठहराया है। मामले में अगली सुनवाई 3 मई को होगी।
सात्विक- चिराग एशियन बैडमिंटन चैंपियनशिप की मेंस डबल्स कैटेगरी के फाइनल में पहुंचे
एशियन चैंपियनशिप के मेंस डबल्स कैटेगरी में भारत के लिए सात्विक और चिराग ने इतिहास रच दिया। इस कैटेगरी में पहली बार भारत कि और से कोई जोड़ी फाइनल में पहुंची है। दुबई में खेली जा रही एशियन बैडमिंटन चैंपियनशिप में शनिवार को सात्विक साईराज और चिराग शेट्टी ने सेमीफाइनल में ताइवान की जोड़ी ली यांग और वान ची लिंग के खिलाफ वॉकओवर मिल गया। इस कारण सात्विक- चिराग ने फाइनल में प्रवेश कर लिया है।
अफ्रीकी देश सोमालिया में भूकंप का झटका, तीव्रता 4.7 आंकी गई 
अफ्रीकी देश सोमालिया में शनिवार को भूकंप का झटका महसूस किया गया। यूनाइटेड स्टेट्स जियोलॉजिकल सर्वे (USGS) ने बताया कि रिक्टर पैमाने पर भूकंप की तीव्रता 4.7 आंकी गई। भूकंप का केंद्र सोमालिया के कैलौला से 140 किमी उत्तर में था। भूकंप शाम 7.37 बजे आया। इसका केंद्र जमीन से 10 किमी की गहराई में था। अभी तक किसी के हताहत होने की सूचना नहीं है।
नेशनल टेस्टिंग एजेंसी ने JEE मेन 2023 का फाइनल स्कोर डिक्लेयर किया,43 स्टूडेंट्स को मिला परफेक्ट 100 स्कोर
नेशनल टेस्टिंग एजेंसी ने शनिवार को JEE (Main) 2023 के फाइनल स्कोर डिक्लेयर कर दिए। इसमें 43 स्टूडेंट्स को परफेक्ट 100 स्कोर मिला है।
हैदराबाद में तेज बारिश के चलते नाले में बही 11 साल की लड़की, दो अफसर सस्पेंड
हैदराबाद में शनिवार को एक 11 साल की लड़की नाले में गिर गई जिससे उसकी मौत हो गई। शहर में तेज बारिश के चलते यह हादसा हुआ। हादसे के बाद नगर निगम के दो अधिकारियों को ड्यूटी से सस्पेंड कर दिया गया था। पुलिस ने कहा कि हादसा सिकंदराबाद में हुआ। पुलिस, बचाव कर्मियों और स्थानीय निवासियों ने मिलकर लड़की को नाले से बाहर निकाला लेकिन तब तक उसकी मौत हो गई थी।
महाराष्ट्र के भिवंडी में गोदाम ढहा, 3 की मौत:मलबे में कई लोगों के फंसे होने की आशंका
महाराष्ट्र के ठाणे जिले के भिवंडी में शनिवार को एक तीन मंजिला गोदाम ढह गया इसमें परिसर में रहने और काम करने वाले लोग फंस गए। हादसे में 3 लोगों की मौत हो गई। अब तक 12 लोगों को बचा लिया गया है। इनमें 10 घायल हैं। पूरी खबर पढ़ें...
जम्मू-कश्मीर में सेना की एंबुलेंस खाई में गिरी, दो जवानों की मौत
जम्मू-कश्मीर के राजौरी में सेना की एंबुलेंस सड़क से फिसलकर 200 फीट गहरी खाई में गिर गई। इस हादसे में दो जवानों की मौत हो गई। वहीं 2 जवान घायल हो गए। जानकारी मिलते ही दमकल की टीम मौके पर पहुंची और जवानों के शव और घायलों को बाहर निकाला। दोनों घायलों को सेना के अस्पताल राजौरी रेफर किया गया है। उनकी हालत अभी नाजुक बताई जा रही है। पढ़ें पूरी खबर...
अतीक अशरफ के शूटर्स की न्यायिक हिरासत 12 मई तक बढ़ाई गई
अतीक अहमद-अशरफ हत्याकांड के आरोपी तीनों शूटरों की न्यायिक हिरासत 12 मई तक बढ़ा दी गई है। ये तीनों - अरुण मौर्य, लवलेश तिवारी और सनी सिंह - वर्तमान में प्रयागराज जेल में बंद हैं।
क्रीमिया में फ्यूल स्टोरेज टैंक में लगी आग, रूस बोला- यूक्रेन ने किया ड्रोन अटैक
रूस-यूक्रेन जंग के बीच क्रीमिया के सेवस्तोपोल पोर्ट पर एक फ्यूल स्टोरेज टैंक में आग लग गई। रूसी अधिकारियों के मुताबिक, यूक्रेन ने टैंक पर ड्रोन अटैक किया, जिससे आग लगी। हालांकि, हादसे में किसी को नुकसान नहीं पहुंचा है। अधिकारियों ने बताया कि आग 11 हजार स्क्वायर फीट एरिया में फैल गई। हालात अभी काबू में हैं और रूस के फायर-फाइटर्स आग बुझाने की कोशिश कर रहे हैं।
महिला अधिकारियों का पहला बैच भारतीय सेना की आर्टिलरी रेजिमेंट में शामिल
महिला अधिकारियों के पहले बैच को भारतीय सेना की आर्टिलरी रेजिमेंट में शामिल किया गया। चेन्नई के अधिकारी प्रशिक्षण अकादमी (OTA) में सफलतापूर्वक प्रशिक्षण पूरा करने के बाद 5 महिला अधिकारी आज आर्टिलरी रेजिमेंट में शामिल हुईं। पूरी खबर पढ़ें...
बायजूस के फाउंडर और CEO बायजू रविंद्रन के 3 ठिकानों पर ED का छापा, फॉरेन फंडिंग कानून के उल्लंघन का आरोप
प्रवर्तन निदेशालय (ED) ने शनिवार को बायजू के फाउंडर और CEO बायजू रवींद्रन के तीन ठिकाने पर रेड की है। ED फॉरेन एक्सचेंग मैनेजमेंट एक्ट (FEMA) के प्रावधानों के तहत ये कार्रवाई कर रही है। एजेंसी के मुताबिक, अधिकारियों ने तलाशी के दौरान आपत्तिजनक दस्तावेज और डिजिटल डेटा जब्त किया है। जांच एजेंसी के अनुसार, कंपनी को 2011 और 2023 के बीच 28,000 करोड़ रुपए का प्रत्यक्ष विदेशी निवेश (FDI) मिला है। पूरी खबर यहां पढ़ें...
सासाराम हिंसा केस में BJP के पूर्व विधायक गिरफ्तार, रामनवमी की शोभायात्रा के दौरान 5 जिलों में हुई थी हिंसक झड़प
रामनवमी की शोभायात्रा के दौरान बिहार के पांच राज्यों रोहतास, नालंदा, भागलपुर, गया और मुंगेर में हिंसा हुई थी। सासाराम हिंसा मामले में शुक्रवार को पुलिस ने BJP के पूर्व विधायक जवाहर प्रसाद को गिरफ्तार किया है। जवाहर प्रसाद सासाराम विधानसभा क्षेत्र का 5 बार प्रतिनिधित्व कर चुके हैं। बीते चुनाव में सासाराम विधानसभा सीट JDU के खाते में चले जाने के कारण उन्होंने चुनाव नहीं लड़ा था। पूरी खबर पढ़ें...
बीते 24 घंटों में कोरोना के 7,171 मामले सामने आए, 40 लोगों की मौत हुई
बीते 24 घंटों में कोरोना के 7,171 मामले सामने आए हैं। इस दौरान 40 लोगों की मौत हुई है, जबकि 9,669 लोग इस बीमारी से ठीक हुए हैं। लगातार सातवें दिन एक्टिव केस में गिरावट हुई है। फिलहाल 51,314 केस एक्टिव हैं। देश में पॉजिटिविटी रेट 3.79% है। पूरी खबर पढ़ें...
झारखंड में टीका लगवाने के बाद 3 महीने के बच्चे की मौत, WHO की टीम करने आएगी जांच
झारखंड के रामगढ़ जिले में एक कम्यूनिटी हेल्थ सेंटर में टीका लगवा कर आए तीन महीने के बच्चे की मौत हो गई। सिविल सर्जन डॉ प्रभात कुमार ने जांच के लिए एक मेडिकल टीम का गठन कर दिया है। इसके साथ ही बच्चे का विसरा सुरक्षित रख लिया गया। यही नहीं WHO की एक स्टेट टीम भी वैक्सीनेशन के बाद हुए इस तरह के डेथ केस की जांच करने आएगी।
आंध्र प्रदेश में फाइबर बोट बनाने वाले कारखाने में लगी आग, 40 नाव जलीं
आंध्र प्रदेश के काकीनाडा जिले में एक फाइबर बोट बनाने वाले कारखाने में भीषण आग लग गई। इस हादसे में 40 नाव जलकर खाक हो गईं। दमकल की कई गाड़ियां मौके पर पहुंच चुकी हैं। आग बुझाने की कोशिश की जा रही है। अधिकारियों के मुताबिक आग लगने का कारण शॉर्ट सर्किट हो सकता है। जांच की जा रही है।
महाराष्ट्र में 5 ड्रग पैडलर्स गिरफ्तार, 40 लाख रुपए की एमडी ड्रग बरामद की गई
महाराष्ट्र में एंटी नारकोटिक्स सेल ने 3 जगह से 5 ड्रग पैडलर्स को गिरफ्तार किया। इनके पास से 40 लाख रुपए की एमडी ड्रग बरामद की गई। यह गिरफ्तारी गोरेगांव और माहिम इलाके में छापेमारी करने की बाद की गई है। तस्करों के खिलाफ NDPS एक्ट के तहत मामला दर्ज किया गया है। आगे की जांच की जा रही है।
ED ने रोज वैली चिटफंड घोटाले में कुर्क की 54 करोड़ की संपत्ति
प्रवर्तन निदेशालय (ED)ने मनी लॉन्ड्रिंग एक्ट 2002 के तहत रोज वैली ग्रुप ऑफ कंपनीज और इसके प्रमोटरों के खिलाफ चल रही जांच में 54 करोड़ से ज्यादा की संपत्तियों को कुर्क किया है। मीडिया रिपोर्ट्स के मुताबिक इस मामले में अब तक 1171.71 करोड़ की कुर्की हो चुकी है।
बैडमिंटन एशियन चैम्पियनशिप में भारत का मेडल पक्का, सात्विक-चिराग ने इंडोनेशिया के अहसान-सेतियावान को क्वार्टरफाइनल में हराया
दुबई में खेली जा रही एशियाई बैडमिंटन चैम्पियनशिप में भारत का मेडल पक्का हो गया है। मेंस डबल्स कैटेगरी में सात्विकसाईराज रैंकीरेड्डी और चिराग शेट्टी ने चैम्पियनशिप के क्वार्टर फाइनल में सीधे सेटों (21-11, 21-12) में इंडोनेशिया के मोहम्मद अहसान और हेंड्रा सेतियावान को हरा दिया है।